Document ID: 32006R1882

KOMISSION ASETUS (EY) N:o 1882/2006,
annettu 19 päivänä joulukuuta 2006,
näytteenotto- ja määritysmenetelmistä tiettyjen elintarvikkeiden nitraattipitoisuuksien virallista tarkastusta varten
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 11 artiklan 4 kohdan,
sekä katsoo seuraavaa:
(1)
Tiettyjen elintarvikkeissa olevien vieraiden aineiden enimmäismäärien vahvistamisesta 19 päivänä joulukuuta 2006 annetussa komission asetuksessa (EY) N:o 1881/2006 (2) vahvistetaan nitraattien enimmäispitoisuudet pinaatissa, lehtisalaatissa, jäävuorisalaatin tyyppisissä keräsalaateissa ja lastenruoissa sekä imeväisille ja pikkulapsille tarkoitetuissa viljapohjaisissa valmisruoissa.
(2)
Näytteenotto on tärkeää nitraattipitoisuuksien määrittämistarkkuuden kannalta, samoin kuin näytteiden valmistusmenettelyt.
(3)
On tarpeen vahvistaa yleiset perusteet, jotka määritysmenetelmien on täytettävä, jotta tarkastuksia suorittavien laboratorioiden käyttämät menetelmät olisivat vertailukelpoisia.
(4)
Tuore lehtisalaatti ja pinaatti ovat erittäin herkästi pilaantuvia tuotteita, eikä useimmissa tapauksissa ole mahdollista pidättää lähetyksiä siihen asti, että virallisen tarkastuksen analyyttinen tulos on saatavissa. Siksi viranomaiset voivat tällaisissa tapauksissa harkita aiheelliseksi ja tarpeelliseksi suorittaa virallinen näytteenotto pellolla hieman ennen sadonkorjuuta.
(5)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Näytteenotto, näytteiden valmistus ja määritykset asetuksen (EY) N:o 1881/2006 liitteessä olevassa 1 jaksossa lueteltujen elintarvikkeiden nitraattipitoisuuksien virallista tarkastusta varten on suoritettava tämän asetuksen liitteessä vahvistettujen menetelmien mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä maaliskuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2006.

Labels: 7
0
1